Source: http://lex.justice.md/md/362569/
Timestamp: 2019-03-22 16:34:03+00:00

Document:
ID intern unic: 362569
Publicat : 31.12.2015 în Monitorul Oficial Nr. 361-369 art Nr : 681 Data intrarii in vigoare : 31.03.2016
Art. I. – Legea nr. 461-XV din 30 iulie 2001 privind piața produselor petroliere (republicată în Monitorul Oficial al Republicii Moldova, 2003, nr. 76, art. 342), cu modificările ulterioare, se modifică și se completează după cum urmează:
1. Articolul 2 se completează cu cinci noțiuni noi cu următorul cuprins:
„Argus – cotația pentru gazul lichefiat, în conformitate cu Argus International LPG, recalculată în monedă națională (lei);
marjă comercială specifică – suma dintre profit și cheltuielile aferente activității de import și de comercializare a produselor petroliere principale și a gazului lichefiat (inclusiv costurile de transportare și de asigurare a produselor petroliere pe teritoriul altor țări, taxa pentru efectuarea procedurilor vamale și plata pentru emisiile de poluanți), calculată la 1 litru de produs petrolier;
certificat de conformitate – document, eliberat de către Inspectoratul Principal de Stat pentru Supravegherea Tehnică a Obiectelor Industriale Periculoase producătorului agricol care solicită dreptul de efectuare a importurilor de motorină pentru consum propriu, ce confirmă capacitatea acestuia de a desfășura activități ce vizează obiectele industriale periculoase.”
la alineatul (2), cuvintele „ , prin coordonare cu Guvernul,” se exclud;
„(3) Prețurile de comercializare cu amănuntul a produselor petroliere principale și a gazului lichefiat se vor calcula la 1 litru, pentru fiecare tip de produs, în conformitate cu Metodologia formării și aplicării prețurilor la produsele petroliere, care se bazează pe următoarele componente:
a) valoarea medie a cotațiilor medii:
– pentru produsele petroliere principale – Platts Cargoes FOB MED (Italy) sau Platts Cargoes FOB NWE, în funcţie de regiunea din care este efectuat importul;
– pentru gazul lichefiat – Argus DAF Brest propane-butane mix, în conformitate cu Argus International LPG;
d) marja comercială specifică. Valoarea maximală a acestei marje se stabilește anual de către Agenția Naţională pentru Reglementare în Energetică, în funcţie de structura medie a cheltuielilor participanţilor la piaţa internă a produselor petroliere și piața țărilor membre ale Uniunii Europene.
(4) La stabilirea preţurilor de comercializare cu amănuntul a produselor petroliere principale importate în raport cu cotaţiile medii Platts se va ţine cont de categoria și calitatea produselor petroliere principale prin utilizarea coeficienţilor de multiplicare pentru fiecare tip de produs, prevăzuți în Metodologia formării şi aplicării preţurilor la produsele petroliere. La fiecare două săptămîni, în funcție de cotațiile Platts și Argus din perioada precedentă, Agenția Naţională pentru Reglementare în Energetică stabilește prețurile plafon de comercializare cu amănuntul a produselor petroliere principale și a gazului lichefiat și le publică pe pagina sa web. Se interzice comercializarea cu amănuntul a produselor petroliere principale și a gazului lichefiat la un preţ ce depăşeşte preţul plafon stabilit de Agenția Naţională pentru Reglementare în Energetică.”
„(41) Agenția Națională pentru Reglementare în Energetică este în drept să ajusteze marja comercială specifică menționată la alin. (3) lit. d) în cazurile de apariție a unor factori care nu pot fi controlați de către participanţii la piaţa produselor petroliere (modificarea legislației, generarea de penurii artificiale pe piața națională și internațională a produselor petroliere etc.) și care duc la modificarea cu mai mult de 5% a marjei stabilite anterior.”
„Articolul 7. Autoritățile abilitate cu dreptul
de a acorda licențe, autorizații
tehnice și autorizații de import
al motorinei”;
„(1) Cu dreptul de a acorda licenţe pentru genurile de activitate prevăzute la art. 11 alin. (1) și autorizații de import al motorinei este abilitată Agenţia Națională pentru Reglementare în Energetică.”
„(5) Taxa de licenţă pentru genurile de activitate indicate la art. 11 alin. (1) se achită anual conform anexei la Legea privind reglementarea prin licenţiere a activităţii de întreprinzător, iar taxa pentru eliberarea autorizaţiei de import al motorinei – conform anexei la Legea privind reglementarea prin autorizare a activităţii de întreprinzător. Taxa pentru eliberarea autorizaţiei tehnice se stabileşte în mărime de 200 de lei. Sumele încasate la eliberarea licenţelor, autorizaţiilor tehnice și autorizaţiilor de import al motorinei se varsă integral la bugetul de stat.
(6) Principalele atribuţii ale autorităţilor abilitate cu dreptul de a acorda licenţe, autorizaţii tehnice și autorizații de import al motorinei sînt:
a) acordarea de licenţe, autorizaţii tehnice și autorizații de import al motorinei;
b) ţinerea registrului persoanelor juridice cărora li s-au acordat licenţe şi autorizaţii tehnice și a registrului importatorilor de motorină pentru consum propriu;
c) monitorizarea respectării de către titularul de licenţă, de autorizaţie tehnică și de autorizație de import al motorinei a condiţiilor licenţei, autorizaţiei tehnice și autorizației de import al motorinei, inclusiv a respectării condiţiilor speciale pentru importatorii de produse petroliere principale;
d) participarea, în limitele competenţei stabilite în lege, la efectuarea de controale asupra activităţii participanţilor la piaţa produselor petroliere;
e) examinarea şi soluţionarea, în limitele competenţei, a diferendelor dintre participanţii la piaţa produselor petroliere;
f) elaborarea de către Agenţie a balanţelor produselor petroliere.”
„Articolul 8. Drepturile autorităţilor abilitate
cu dreptul de a acorda licenţe,
autorizaţii tehnice și autorizații
(1) Pentru a-şi îndeplini efectiv atribuţiile, autorităţile abilitate cu dreptul de a acorda licenţe, autorizaţii tehnice și autorizații de import al motorinei sînt în drept:
a) să aibă acces liber în spaţiile, clădirile, la activele titularului de licenţă, de autorizaţie tehnică și de autorizație de import al motorinei, la documentele aferente activităţilor autorizate, să obţină copii de pe acestea;
c) să elaboreze şi să emită regulamente şi alte acte normative ce ţin de genurile de activitate licenţiate şi obiectele autorizate;
(2) Organele afacerilor interne sînt obligate să acorde, la cerere, tot sprijinul persoanelor împuternicite ale autorităţii abilitate cu dreptul de a acorda licenţe, autorizaţii tehnice și autorizații de import al motorinei, să le însoţească în misiuni de control al activităţii participanţilor la piaţa produselor petroliere.”
5. Legea se completează cu articolele 151 şi 152 cu următorul cuprins:
„Articolul 151. Importul de motorină pentru
(9) Agenția, în termen de 5 zile de la data eliberării sau retragerii autorizațiilor de import al motorinei, în vederea monitorizării utilizării motorinei, prezintă Ministerului Afacerilor Interne, Serviciului Vamal, Inspectoratului Fiscal Principal de Stat informații privitor la autorizațiile de import al motorinei eliberate sau retrase.”
6. Legea se completează cu o anexă cu următorul cuprins:
Art. II. – Anexa la Legea nr. 160 din 22 iulie 2011 privind reglementarea prin autorizare a activităţii de întreprinzător (Monitorul Oficial al Republicii Moldova, 2011, nr. 170–175, art. 494), cu modificările ulterioare, se completează cu un compartiment nou cu următorul cuprins:
Agenţia Națională pentru Reglementare în Energetică
Autorizaţie de import al motorinei
Art. III. – La articolul 18 din Legea nr. 116 din 18 mai 2012 privind securitatea industrială a obiectelor industriale periculoase (Monitorul Oficial al Republicii Moldova, 2012, nr. 135–141, art. 445), alineatul (9) se completează cu litera i) cu următorul cuprins:
„i) eliberarea certificatelor de conformitate producătorilor agricoli care solicită dreptul de efectuare a importurilor de motorină pentru consum propriu în conformitate cu Legea privind piața produselor petroliere.”
Art. IV. – Codul penal al Republicii Moldova nr. 985-XV din 18 aprilie 2002 (republicat în Monitorul Oficial al Republicii Moldova, 2009, nr. 72–74, art. 195), cu modificările ulterioare, se completează cu articolul 2401 cu următorul cuprins:
„Articolul 2401. Comercializarea motorinei
importate pentru consum
propriu sau utilizarea acesteia
contrar destinației
(1) Comercializarea pe piaţa internă a motorinei importate pentru consum propriu sau utilizarea ei în alte scopuri decît pentru consum propriu, săvîrșită în proporții ce depășesc 500 de unități convenționale,
se pedepsește cu amendă în mărime de la 500 la 1000 de unități convenționale sau cu muncă neremunerată în folosul comunității de la 180 la 240 de ore, sau cu închisoare de pînă la 1 an, în toate cazurile cu (sau fără) privarea de dreptul de a ocupa anumite funcții sau de a exercita o anumită activitate pe un termen de pînă la 3 ani, iar persoana juridică se pedepsește cu amendă în mărime de la 1000 la 3000 de unități convenționale cu privarea de dreptul de a exercita o anumită activitate.
(2) Aceleași acțiuni săvîrșite în proporţii mari sau deosebit de mari
se pedepsesc cu amendă în mărime de la 1000 la 5000 de unităţi convenţionale sau cu închisoare de pînă la 3 ani, în toate cazurile cu (sau fără) privarea de dreptul de a ocupa anumite funcţii sau de a exercita o anumită activitate pe un termen de la 2 la 5 ani, iar persoana juridică se pedepsește cu amendă în mărime de la 5000 la 10000 de unități convenționale cu privarea de dreptul de a exercita o anumită activitate sau cu lichidarea persoanei juridice.”
Art. V. – Codul contravențional al Republicii Moldova nr. 218-XVI din 24 octombrie 2008 (Monitorul Oficial al Republicii Moldova, 2009, nr. 3–6, art. 15), cu modificările ulterioare, se modifică și se completează după cum urmează:
1. Articolul 277 se completează cu alineatul (9) cu următorul cuprins:
„(9) Comercializarea pe piaţa internă a motorinei importate pentru consum propriu sau utilizarea ei în alte scopuri decît pentru consum propriu, dacă aceste acțiuni nu constituie infracțiune,
se sancţionează cu amendă de la 100 la 150 de unităţi convenţionale aplicată persoanei fizice, cu amendă de la 150 la 300 de unităţi convenţionale aplicată persoanei cu funcţie de răspundere, cu amendă de la 150 la 500 de unităţi convenţionale aplicată persoanei juridice.”
2. La articolul 400 alineatul (1), textul „art. 277 alin. (1), (4), (5) şi (7)” se substituie cu textul „art. 277 alin. (1), (4), (5), (7) și (9)”.
3. La articolul 402 alineatul (1), textul „art. 277 alin. (2), (3) şi (6)” se substituie cu textul „art. 277 alin. (2), (3), (6), (8) și (9)”.
Art. VI. – (1) Prezenta lege intră în vigoare la 3 luni de la data publicării.
(2) Agenţia Naţională pentru Reglementare în Energetică, în termen de 3 luni de la data publicării prezentei legi, va elabora şi va aproba o nouă metodologie a formării şi aplicării preţurilor la produsele petroliere şi va crea registrul importatorilor de motorină pentru consum propriu.
(3) Ministerul Agriculturii şi Industriei Alimentare, în termen de 3 luni de la data publicării prezentei legi, va elabora şi va aproba normele de consum al motorinei pe 1 ha de teren agricol în condiţiile aplicării tehnologiei standarde.
(4) Guvernul, în termen de 3 luni de la data publicării prezentei legi, va aduce actele sale normative în concordanţă cu prezenta lege.
Nr. 223. Chişinău, 3 decembrie 2015.

References: Articolul 2
 articolul 18
 articolul 2401
 Articolul 277
 articolul 400
 articolul 402